Panavision

**Panavision** (*fon. panavižn*) je američka kompanija koja proizvodi opremu za snimanje filmova,  specijalizirana za kamere i objektive, sa sjedištem u Woodland Hillsu, California. Osnovana od strane Roberta Gottschalka kao malo partnerstvo radi izrade anamorfnih objektiva tokom widescreen buma 1950-ih, Panavision je proširio svoje proizvodne pogone da bi zadovoljio zahtjeve modernih filmaša. Kompanija je predstavila svoj prvi proizvod 1954. Prvobitno kao snabdjevač Cinemascopea sa potrepštinama, proizvodna linija kompanije anamorfnih widescreen objektiva je ubrzo postala lider u industriji. 1972. Panavision je pomogla revoluciju u snimanju filmova sa laganim Panaflex 35&nbsp;mm kamerama. Kompanija je uvela značajne inovacije za kamere, kao što su Millennium XL (1999) i digitalni video Genesis (2004).
Panavision djeluje isključivo kao firma za iznajmljivanje opreme - kompanija posjeduje svu svoju inventuru, za razliku od većine svojih konkurenata. To omogućava ulaganje u istraživanje i razvoj, kao i integraciju visoko kvalitetne proizvodnje, bez brige za prodajnu cijenu. Održavanje cjelokupne inventure također omogućava Panavisionu da redovno usavršava svoju opremu, a ne samo najnovije modele.

## Rana historija 
thumb|left|220 px|Sjedište Panavisiona u Los Angelesu, Kalifornija
Robert Gottschalk osnovao je Panavision krajem 1953, u partnerstvu sa Richardom Mooreom, Meredithom Nicholsonom, Harryjem Ellerom, Walterom Wallinom, i Williamom Mannom; kompanija je formalno registrirana 1954. Panavision je osnovana prvenstveno radi proizvodnje anamorfnih objektiva za projekcije da bi zadovoljila sve veće zahtjeve kina koji prikazuju filmove u Cinemascope tehnici. U vrijeme osnivanja Panavisiona, Gottschalk je posjedovao prodavnicu kamera u Westwood Villageu, Kalifornija, gdje su mnogi od njegovih kupaca bili snimatelji. Nekoliko godina ranije, on i Moore - koji je radio s njim u njegovoj prodavnici -  eksperimentirali su sa podvodnom fotografijom; Gottschalk je postao zainteresiran za tehnologiju anamorfnih objektiva, što mu je omogućilo da proširi vidno polje na kućištu njegove podvodne kamere   Tehnologija je nastala tokom Prvog svjetskog rata kako bi povećala vidno polje na tenkovskom periskopu; slika periskopa je horizontalno "stisnuta" od strane anamorfnih objektiva. Nakon primjene dodatnog  anamorfnog optičkog elementa, upravljač tenka je mogao imati dvostruko horizontalno vidno polje bez većih izobličenja.
1950-ih, filmska industrija je bila ugrožena pojavom televizije - TV je zadržavao gledaoce kod kuće, smanjujući prihode na blagajnama. Filmski studiji su smišljali kako da namame publiku u kina sa privlačnostima koje televizija ne može pružiti. Među njima je oživljavanje filmova u boji, trodimenzionalni filmovi, stereo zvuk, i widescreen filmska tehnika. Cinerama je bio jedan od prvih widescreen filmskih procesa tog doba. U svojoj početnoj koncepciji, bio je potreban glomazan sistem od tri kamere za snimanje i tri sinhronizovana projektora za prikaz slike na jednom širokom, zakrivljenom ekranu. Uz logističke i finansijske izazove utrostručenja korištenja opreme i troškova, proces je proizveo zbunjujuće vertikalne linije između tri projicirane slike. U potrazi za metodom efektnog widescreen filmskog stvaralaštva koji bi bio jeftiniji, jednostavniji i manje vizualno zbunjujući, 20th Century Fox obezbjeđuje prava na proces pod nazivom Cinemascope: u ovom sistemu, film je sniman sa anamorfnim objektivima  Film je zatim izlagan sa dodatnim anamorfnim objektivom na projektoru da proširi sliku, stvarajući projicirani omjer slike (omjer širine slike prema svojoj visini) udvostručavajući veličinu slike na fizičkom okviru filma. Do trenutka kada je prvi Cinemascope film - Ogrtač (1953) - najavljen za snimanje, Gottschalk, Moore i Nicholson imali su demo snimak rada sa njihovim anamorfnim podvodnim sistemom.
## Osvajanje tržišta 
right|200px|thumb|Panavision Genesis
Prvi proizvod Panavisiona - Super Panatar  objektiv za projekcije debitirao je marta 1954. Sa cijenom od 1,100 dolara, osvaja tržište. Super Panatar je bio pravougaona kutija koja je priključena na postojeći projekcijski objektiv s posebnim držačem. Njegov promjenljiv prizmatični sistem omogućio je da se niz filmskih formata prikaže iz istog projektora sa jednostavnim podešavanjem objektiva. Panavision poboljšava Super Panatar sa Ultra Panatarom, koji ima lakši dizajn i može se zakačiti ravno ispred objektiva projektora. Objektivi Panavisiona postepeno su zamijenili CinemaScope kao vodeći anamorfni sistem za kino projekcije.

U Decembru 1954. kompanija je napravila specijalizirani objektiv za filmske laboratorije - Micro Panatar. Kada se montira na optički pisač, Micro Panatar je mogao stvoriti "ravan" (neanamorfan) pozitiv iz anamorfnog negativa. To je omogućilo da se filmovi distribuiraju u kina koji nisu imali instaliran anamorfni sistem. Da bi omogućili ovu dualnu primjenu prije Micro Panatara, studiji bi ponekad snimali filmove s jednom anamorfnom i jednom sfernom kamerom, čime su omogućavali da kina koja nisu posjedovala ovu tehnologiju prikazuju film. Uštede na eliminaciji druge kamere i stvaranjem ravnih pozitiva u post-produkciji sa Micro Panatarom, bile su ogromne. Korištena je 65&nbsp;mm filmska kamera u kombinaciji sa APO Panatar objektivom, što je integrirani anamorfni objektiv (za razliku od standardnog primarnog objektiva sa anamorfozerom montiranog na njemu). Ovo je stvorilo 1.25x anamorfni faktor stiska. Filmovi koji su koristili ovaj proces imali su zapanjujući potencijal u omjeru aspekta 2.76:1 zajedno sa 70&nbsp;mm anamorfnim negativom za projekcije. Predstavljen kao MGM kamera 65, sistem je korišten na samo nekoliko filmova, od kojih je prvi bio Raintree County (1956). Međutim, film je objavljen samo u 35&nbsp;mm anamorfnom negativu  jer je lanac kina sa 70&nbsp;mm tehnikom bio zauzet sa filmom Put oko svijeta u 80 dana (1956), snimljen sa konkurentskim, neanamorfnim Todd - AO sistemom. U januaru 1959. plakati za 70&nbsp;mm izdanje Disneyeve Uspavane ljepotice imao je natpis "procesni objektivi Panavisiona" pored Super Technirama 70 logoa. Prvi film koji će biti predstavljen u 70&nbsp;mm anamorfnoj tehnici je Ben Hur, kojeg je objavio MGM 1959. pod zaštićenim imenom MGM kamere 65. Panavision je također razvio neanamorfni widescreen proces koji se zove Super Panavision 70, što je u suštini identičan sa Todd - AO. Super Panavision napravio je svoj debi na ekranima 1959. sa filmom Veliki ribar, kojeg je objavila Buena Vista u vlasništvu Disneyja.

## Reference 
Kategorija:Američki izumi
Kategorija:Kinematografija
Kategorija:Kompanije osnovane 1953.
Kategorija:Kompanije sa sjedištem u Kaliforniji
Kategorija:Proizvođači filmskih kamera
Kategorija:Američki proizvodi